У новым 2018 годзе будзе 30 год, як мой суразмоўца ў любімай прафесіі і ў статусе жыхара Астрыны. Напрыканцы васьмідзесятых прыехаў у гэты пасёлак разам з жонкай. Абое вучыліся некалі ў Брэсцкім інжынерна-будаўнічым інстытуце: хлопец з вёскі Пінкавічы, што на Піншчыне, – на факультэце меліярацыі, а дзяўчына з Міжава на Мастоўшчыне рыхтавалася стаць спецыялістам па водазабеспячэнні.